cyanic-selkie/wikianc huggingface dataset:
Европски филмски награди
26. издание на ЕФА
На 26. издание на ЕФА, одржано во берлинскиот театар „Хаус дер берлинер фестшпиле“, водителка била германската глумица Анке Енгелке, а на церемонијата присуствувале 900 гости. Наградите ги доделувале: Кристофер Ламберт, Номи Рапас, Дајан Кругер, Кристин Скот Томас, Волкер Шлендорф, Роси де Палма итн. Пред почетокот на манифестацијата, најголем фаворит бил освојувачот на „Златна палма“ Абделатиф Кашиш, со филмот „Адел: Поглавје 1 и 2“, но сепак, наградите за најдобар филм и најдобар режисер му припаднале на италијанскиот режисер Паоло Сорентино за филмот „Големата убавина“.
На 26. издание на ЕФА, најмногу номинации имал белгискиот филм „Скршениот круг“ на режисерот Феликс ван Гронинген, кој сепак, освоил само една награда - онаа за најдобра женска улога (ја добила глумицата Верле Батенс). Филмот на познатиот француски режисер Франсоа Озон „Во куќата“ ја освоил наградата за најдобро сценарио, додека режисерот Јан Оле Герстер ја овоил наградата за откритие. Големата француска глумица Катрин Денев ја добила наградата за животно дело, која ѝ ја врачил познатиот германски режисер Вим Вендерс.
27. издание на ЕФА
На 27. издание, одржано во Рига, севкупен победник бил полскиот режисер Павел Павликовски, чиј филм „Ида“ освоил четири награди, и тоа во категориите: најдобар филм, најдобра режија (Павел Павликовски), најдобро сценарио (Павликовски и Ребека Ленкиевич) и најдобра фотографија (Лукаш Жал и Ришард Ленчевски). Исто така, овој филм ги освоил и гласовите на публиката.
За најдобра комедија бил прогласен италијанскиот филм „Мафијата убива само лете“ на Пјерфранческо Дилиберто; за најдобри глумци биле прогласени Марион Котијар (за улогата во филмот „Два дена, една ноќ“) и Тимоти Спол (за улогата во филмот „Г. Тарнер“); наградата на критиката за откритие на годината ја добил филмот „Племе“ на Мирослав Слабошпиткиј; за најдобар документарен филм бил прогласен „Господар на универзумот“ на Марк Баудер; наградата за најдобар анимиран филм му припаднала на „Уметноста на среќата“ на Алесандро Рак; Босанката Уна Гуњак ја добила наградата за најдобар краток филм за своето дело „Кокошка“; наградата за најдобра музика ја добил Мика Леви за филмот „Под кожата“; наградата за животно достигнување ја добила француската режисерка Ањес Варда, а наградата за достигнување во светската кинематографија му припаднала на Стив Мекквин.
Турку
Турку е значаен град во Финска, кој се наоѓа на југозападното крајбрежје на земјата, на устието на реката Аурајоки, во историската покраина и современ регион Исконска Финска, чиј главен град е токму Турку. Според пописот од 2021 година, градот Турку има 194.244 жители, следствено тој е шестиот најголем град во земјата. Околината на градот Турку пак има 281.108 жители и е третото најголемо урбано подрачје во земјата, по околините на главниот град Хелсинки и на градот Тампере. Градот е двојазичен бидејќи покрај финскиот, шведскиот е мајчин јазик на дел од жителите на Турку.
Имиња и етимологија
Градот има финско и шведско име — Турку и Обо.
Финското име на градот, Турку (Turku), потекнува од зборот трг, користен во словенските јазици, кој во превод на македонски јазик значи плоштад. Зборот турку (turku) сѐ уште се користи со значење плоштад во некои фински дијалекти.
Шведското име Обо (Åbo) пак можеби е едноставен спој на о (å) — река, поток — и бо (bo) — живеалиште. Но, постои и еден стар правен поим, åborätt, кој на македонски приближно се изговара како оборет, а значи право на населување, со кој на граѓаните, наречени обо (åbo), им се доделувало наследно право да живеат на земјиште кое е во сопственост на круната.
Историја
Најстарите археолошки наоди во Турку датираат од каменото доба. Градот Турку и неговата околина биле густо населени во железното доба. Древниот пат Hämeen Härkätie, во превод — воловскиот пат на Хаме, го поврзувал Турку со Тавастија. Турку се споменува во Книгата на Руџеро од 1154 година. Катедралата во Турку, која се смета за најзначајната религиска градба во Финска, е осветена во 1300 година.
Во шведското доба, Турку бил седиште на истоимената бискупија, чие подрачје ја опфаќало источната половина на Кралството Шведска, т. е. речиси целата денешна територија на Финска. За значајноста на градот говори и тоа што резиденциите на шведските војводи и генерал-гувернери на Финска се наоѓале во Турку, како и тоа дека собранијата на Финска се одржувале во Турку (Åbo landtag). Во 1640 година во Турку е основана Кралската академија во Обо, првиот универзитет во денешна Финска.
Во добата на Наполеоновите војни, Шведска војувала против Русија во Финската војна (1808–1809). Војната завршила со Фредрикшамнскиот мировен договор, според кој Шведска ја отстапила Финска на Русија. Русија го основала Големото кнежевство Финска, чиј прв главен град бил Турку. Но, царот Александар I наредил да се најде нов главен град на големото кнежевство, сметајќи дека Турку е предалеку од јадрото на Русија и дека е премногу поврзан со Шведска. За нов главен град бил избран Хелсинки. Сепак, Турку уште неколку десетлетија бил најголемиот град во Финска.
Во 1827 година се случил голем пожар во Турку, кој уништил голем дел од градот. Германскиот архитект Карл Лудвиг Енгел издизајнирал нов и побезбеден урбан план за Турку.
На почетокот на 20 век, во Турку биле основани два нови универзитети, првиот, Академијата Обо, бил основан во 1918 година и денес е единствениот универзитет на шведски јазик во Финска, а вториот, Универзитетот во Турку, чиј јазик е финскиот, бил основан во 1920 година. Во овој век, Турку имал добри врски со западноевропските држави и градови и градот бил наречен „портата на Финска кон Западот“ од некои историчари како Јармо Вирмавирта. Турку особено бил поврзан со Стокхолм, кој се наоѓа на другата страна на Ботнискиот Залив.
Tyzee
Владе Угриновски, попознат под сценското име Tyzee (Тајзи) — рап-изведувач, кој бил дел од дуото Скипи и Тајзи (Skipi & Tyzee). Роден е во Куманово, а својата кариера ја започнува како дел од аматерската рап-група 120ка, за подоцна да започне соработка со Горјан, алијас Скипи.
=Дискографија = Тyzze - Параноја (2018)
Џамија (Висока Маала)
Џамија во Висока Маала — муслимански објект кој се наоѓа во селото Висока Маала, Општина Василево.
Танензе
Танензе е резервоар во Обвалден, Швајцарија. Во 1958 година, Таненбах и неколку други потоци биле затворени со брана со земја. Резервоарот има зафатнина од 3,8 милиони м³, а неговата површина е 33 хектари. Резервоарот се користи за производство на електрична енергија во Електраната Хугшвенди во Кернс.
Корита на Крас
Корита на Крас (словенечки: Korita na Krasu) — населба во Општина Мирен-Костањевица во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Ликеј
Ликеј (356-340 г. п.н.е) бил пајонски крал.
Список на државни водачи во 1218 година
Ова е список на државни водачи во 218 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Сергеј Ковански
ИКФ Светско кану првенство
Сергеј Ковански (роден ) — руски кануист-спринтер којшто се натпреварува од доцните 2000-ти. Тој освои три бронзени медали на натпреварувањата на ИКФ Светското кану првенство.
Ликеј
Тој бил син или близок роднина на пајонскиот крал Агис. Бил принуден да ја признае врховната власт на македонскиот крал Филип II Македонски (358 пр.н.е.), а потоа ја искористил можноста и се приклучил кон антимакедонската коалиција предводена од Атина, во која учествувале и тракискиот крал Кетрипор и илирскиот крал Граб. Но по неуспехот бил принуден пак да ја признае врховната власт на Македонското Кралство. Познат е по развиена монетарна продукција. Ковел монети според редуцираниот феникиски стандард, подоцна познат како пајонски.
Список на државни водачи во 1218 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Арпаја
Арпаја — општина во покраината Беневенто од регионот Кампанија, Италија.
Хух
Хух (Хех, Хах, Хаух) е древно египетско божество. Осум богови го создале првиот живот. Според митологијата, тоа биле божествата на водата - Нун и Наунет, божествата на бескрајот и вечноста - Хух и Хаухет, божествата на темнината - Кек и Каукет, и божествата на животот и Сонцето - Амон и Амаунет. Од нивната здружена енергија создадени се небото и Земјата.
Овој бог е познат како „вечниот“ или „бог од милион години“.
Елин Брендел
Елин Брандел (14 август 1882 – 27 јуни 1963 година) била шведска новинарка и авторка. Како новинарка, таа била позната под нејзините потписи Ополитиска фрун (Госпоѓа Аполитикал), Реган и Клементина.
Биографија
Елин Брандел била ќерка на професорот Понтус Хенрикес (1852–1933) и се омажила во 1908 година за новинарот Сајмон Брандел. Била вработена во Дагенс Нихетер во 1906-1937 година. Елин Брандел припаѓала на клубот наречен Лиган („Бандата“) на новинарки, вклучувајќи ги Елин Вагнер, Герда Маркус, Естер Бленда Нордстром, Елен Риделиус, Елен Ландквист, Агнес Линдхаген, Тора Боние и Сели Бруниус. Во 1912 година, таа станала првата жена на која и била доделена стипендија за странски патувања од Publicistklubben.
Рој (филм од 1966)
„Рој“ – југословенски филм од 1966 година, во режија на Миодраг Миќа Поповиќ, кој е автор и на сценариото, заедно со Борислав Михајловиќ Михиз. Главните улоги ги толкуваат: Мира Ступица, Раде Марковиќ, Светолик Никачевиќ, Данило Бата Стојковиќ, Оливера Катарина.
Синопсис
За време на Првото српско востание, во 1804 година, во штотуку ослободената земја ѝ се суди на една Србинка, обвинета дека го предала својот маж на Турците. Во текот на судењето се плетат сложените нишки на вистината, сè додека еден мудар пчелар, Турчин, не ги согледа вистинските мотиви за предавството...
Космос-562
Космос-562 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 5 јуни 1973 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 400 килограми. Космос-562 бил сателит наменет за воено и научно истражување.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 91,8 минути, додека аголот на наклонетост на орбиталната рамнина во однос на рамнината на екваторот изнесувала 70,9°. Најголемото растојание од Земјата го достигнал на 464 км, а најмалото на 267.
Душанбе
Душанбе (порано Душамбе или Сталинабад) е главен и најголем град на Таџикистан. Населението брои 661.100 жители. Името доаѓа од персискиот збор за понеделник бидејќи градот е популарен по големиот број на луѓе што доаѓаат по пазарите во Душанбе во понеделник, кој е пазарен ден.
Врточе (Мирен-Костањевица)
Врточе (словенечки: Vrtoče) — населба во Општина Мирен-Костањевица во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Мон Мине
Ледникот Мон Мине 7,9 километри долг глечер во (2005) во Пенинските Алпи во кантонот Вале во Швајцарија. Во 1973 година имал површина од 11 км2.
Леон Пајонски
Леон Пајонски (278-250 г. п.н.е.) бил пајонски крал. Леон бил татко на Дропион и најверојатно втор син на пајонскиот крал Авдолеон. На престолот дошол непосредно по навлегувањето и пустошењето од Галите (280/279 г. пр.н.е.). Тој успеал да ја консолидира и да ја возобнови опустошената земја. Неговото име се среќава на еден натпис од Олимпија и ваза од Делфи. Освен тоа, зачувани се и негови монети од бронза.
Список на државни водачи во 782 година
Ова е список на државни водачи во 82 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Таварет
Таварет (Тоерис, Тварет, Туат, Таурт, со значење „Голема“) е египетска божица на бременоста и раѓањето, како и заштитничка на бремените жени. Претставена е како бремен, нилски коњ и со нозе на лав. Египќанките често носеле амајлија на Таварет за да ги заштити при пораѓањето и да ги избрка злите духови.
Првобитно Таварет била лош демон, жена на Апоп, демонот на подземниот свет. Таварет ја поврзувале со север, односно со северното небо, и била „мистерија на небото“. Во гробот на Сет I, Таварет е прикажана со моќ за лечење. Била поврзувана и со Собек, богот на крокодилите. Но со време е претворена во нилски коњ, и заедно со Хапи - како божица на Нил.
ОУ „Атанас Нивичански“ - Доброшинци
„Атанас Нивичански“ — училиште во Доброшинци, Општина Василево.
Дропион
Дропион (250 - 3 деценија на III век) бил крал на Пајонија. Дропион бил син на Леон Пајонски.
Арпаизе
Арпаизе — општина во покраината Беневенто од регионот Кампанија, Италија.
Џиро ди Ломбардија 2013
Џиро ди Ломбардија 2013 било 107. издание на еднодневната велосипедска трка Џиро ди Ломбардија, често нарекувана и како Трка на паѓачките лисја. Била одржана на 6 октомври 2013. Хоаким Родригес ја освоил трката втора година по ред откако се одвоил на последното искачување на трката. Алехандро Валверде завршил втор пред Рафал Мајка.
Војшчица
Војшчица (словенечки: Vojščica) — населба во Општина Мирен-Костањевица во западна Словенија. Областа е дел од историскиот регион Приморска. Населбата сега е вклучена во Горичкиот статистички регион.
Грофовија Едеса
Грофовија Едеса била една од државите кои биле формирани од страна на крстоносците во време на Крстоносните војни во 12 век. Главна престолнина на новата држава бил градот Едеса, кој се наоѓа на територијата на поранешна Месопотамија, денешна Сирија. Крстоносците на чело со Болдвин Де Бујон најпрвин ја окупирале и опседнале Едеса за да на 10 март 1098 година Болдвин Де Бујон го преземе градот и на тој начин да ја создаде првата крстоносна држава во Светите Земји. Едеса била преземена од страна на муслиманите во текот на 1144 година, чија година се поврзува и престанувањето на постоење на оваа држава. Вториот крстоносен поход (1147-1149) бил закажан за во текот на 1145 година како одговор за потпаѓањето на грофовијата Едеса на 25 декември претходната година во рацете на владетелот на Мосул - Зенги.
Осумнаесетта македонска ударна бригада
Осумнаесеттата македонска ударна бригада била формирана во село Алгуња, Кумановско на 4 октомври 1944 година. Била формирана од Младинскиот и Дополнителниот баталјон, кои дејствувале на тој простор, и новопристигнати борци од Кумановско, Прешевско и Бујановачко, во состав на Кумановската дивизија на НОВЈ. Во истиот месец нараснала на 1.200 борци.
Борбени дејства
По формирањето учествувала во затворањето на просторот Куманово-Бујановац, водејќи борби со делови на германската 11 дивизија и балистите, на комуникацијата Куманово-Прешево на 8 до 10 октомври, како и на комуникацијата Куманово-Бујановац на 18 октомври, кај селата Билјача на 21 октомври, Сушево на 24 октомври 1944 година, и др. Заедно со Седумнаесеттата македонска бригада и делови од Првата армија на народната војска на Бугарија, учествувала во ослободувањето на Куманово на 11 ноември 1944 година, а потоа продолжила со разбивањето на балистите на Скопска Црна Гора, Урошевац и Гњилане до декември 1944 година, по што била расформирана, а боречкиот состав влегол во составот на Третата македонска бригада.
Од оваа бригада загинале околу тројца борци.
IC 857
IC 857 — галаксија во соѕвездието Херкул, заведена во Новиот општ каталог на длабоконебесни тела.
Є
По согласка - звукот [е] ја палатизира претходната согласка (на пример, во транслитерација од јазици кои немаат самогласки што ги палатизираат согласките, на пример во српскиот и македонскиот јазик).
IC 857
Објектот бил предмет и на други истражувања, па освен како IC 857 се споменува и како UGC 10538, MCG 9-27-73, CGCG 276-41.
Откривање
Објектот е откриен на 18 септември 1890 година од страна на Луис Свифт.
Податоци од набљудување
Според морфолошката класификација на галаксиите, IC 857 е од видот S M. Видливиот сјај со голо око изнесува 14,7 mag, а оној во рамките на интервалот од минималната до максималната честота 15,5 mag, додека површинскиот сјај изнесува 14,3 m/лм2. IC 857 има привидни димензии од 0,9' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 45 м 1,4 с, а неговата деклинација, односно висината на лакот на тој агол, +51° 15' 36".
Други поделби
Проучување на IC 857 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 58903.
Симона Гроздановска
Симона Гроздановска (р. ) — македонска ракометарка на ЖРК Металург и на македонската репрезентација.
Четири Хорови синови
Четирите Хорови синови биле богови - синови на богот Хор и заштитници на мумиите, а им помагале моќни божици. Тоа се Имсет, Дуамутеф, Хапи и Кебехсенуеф. Божиците кои им помагале биле: Изида, Нефтида, Неит и Серкет. Мајката на овие синови е Изида, или Хатор. Ликовите на овие богови се наоѓаат на садовите во кои се ставале внатрешните органи.
Хапи има глава на мајмун, бабун. Бог е на северот, и заштитник на белите дробови. Хапи често го мешаат со богот на Нил и водите - Хапи.
Кебехсенуф има глава на јастреб. Бог е на западот и чувар на цревните органи. Ги штити луѓето од цревните болести.
Павел Коновалов
ИКФ Светско кану првенство
Коновалов исто така заврши на шестото место на Летните олимписки игри 1996, Атланта во дисцпилината Ц-2 500 метри.
Космос-563
Космос-563 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 6 јуни 1973 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4000 килограми. Космос-563 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,1 минути, додека аголот на наклонетост на орбиталната рамнина во однос на рамнината на екваторот изнесувала 65,4°. Најголемото растојание од Земјата го достигнал на 289 км, а најмалото на 176.
Црква „Успение на Пресвета Богородица“ - Крани
Се наоѓа на сретсело. Во кругот на црквата се наоѓаат и денешните селски гробишта.
Црквата била изградена во 1865 година, а обновена во 1992 година.
Градба
Се вбројува во редот на помали трикорабни храмови, какви што најмногу се граделе во век. Според сочуваниот натпис, врежан врз еден камен од јужниот ѕид, објектот е изграден во 1865 година. Подоцна кон втората четвртина на век, врз него се направени опсежни преправки, при што се отворени неколку прозорци на јужната и на северната фасада. Веројатно тогаш е извршено и малтерисувањето на фасадите.
Денес, стариот опус на ѕидање од обработен камен, може да се забележи само уште на апсидната конха, која е единствено немалтерисана. Во најново време, на храмот од западната страна е прилепена новата камбанарија.
Во внатрешноста на храмот може да се влезе од јужната и западната страна. Наосот од западната страна е издвоен од нартексот со ниска преграда, а од олтарскиот простор со иконостас оформен од два реда на икони. Над нартексот на запад се протега горната галерија на спратот.
Фрескоживопис
Поголемиот дел од ѕидните површини во внатрешноста се премалтерисани. Фрагменти од стариот живопис насликан во век се сочувани на северниот ѕид од наосот, веднаш покрај иконостасот. Нешто повеќе ѕидно сликарство има во олтарскиот простор. Во горниот дел на апсидата вообичаено е претставена „Св. Богородица“, а во долната зона архијереите „Св. Василиј Велики“ и „Св. Јован Златоуст“, предводени од архангелите Михаил и Гаврил. Во малата ниша од жртвеникот е насликано доподпојасјето на мртвиот Христос, а во нишата од ѓаконикот е претставата на првомаченикот и ѓакон „Св. Стефан“. Не се познати авторите на ова сликарство.
Иконостас
Олтарната преграда е составена од два реда на икони. Според испишаните години на иконите поставени на иконостасот, тие се работени во 1938 година. Во црквата постојат и неколку икони, кои според своите содржини можат да се сместат во иконописот од втората половина на век.
Список на државни водачи во 1217 година
Ова е список на државни водачи во 217 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Национална малезиска вселенска агенција
Националнате малезиска вселенска агенција (MNSA; малајски: Agensi Angkasa Negara, ANGKASA) е малезиска вселенска агенција која е основана во 2002 година. Главна задача и е да ја води малезиската вселенска програма, да ја истражува вселената и да учествува во формулирањето на националната малезиска вселенска политика.
Прв генерален и сегашен директор на агенцијата е професорот Датук Мазлан Бинти Отман и др. Мустафа Дин Субари како негов заменик.
Туризам во Турција
Туризмот во Турција е фокусиран во голема мера на различни историски места, како и на поморските летувалишта долж бреговите на Егејското и Средоземното Море. Турција, исто така, станала популарно одредиште за култура, спа и здравствена заштита.
На својот врв во 2014 година, Турција привлекла околу 42 милиони странски туристи, рангирајќи ја како шесто најпопуларно туристичко одредиште во светот. . Сепак, овој број се намалил на околу 36 милиони во 2015 година, и на околу 25 милиони во 2016 година. Сепак, заздравувањето започнало во 2017 година, со зголемување на бројот на странските посетители до 32 милиони.
Истанбул
Истанбул е еден од најважните туристички места не само во Турција, туку и во светот. Постојат илјадници хотели и други туристички ориентирани индустрии во градот, кои ги задоволуваат и туристите и посетителите. Најголемиот град и метропола во Турција и водечки глобален град, Истанбул, има бројни главни атракции кои произлегуваат од неговиот историски статус како главен град на Византиското и Отоманското Царство. Тука спаѓаат џамијата Султан Ахмед (Сината џамија), Света Софија, палатата Топкапи, Цистерна Базилика, палатата Долмабахче, кулата Галата, Големата чаршија, Египетската чаршија и хотелот Пера Палас. Истанбул, исто така, неодамна стана еден од најголемите трговски центри во европскиот регион од страна на соборни центри и трговски центри, како што се Метросити, Акмеркез и Џевахир, кој е најголемиот трговски центар во Европа и седмиот најголем трговски центар во светот. Други атракции вклучуваат спортски настани, музеи и културни настани.
Во јануари 2013 година, турската влада објавила дека ќе го гради најголемиот аеродром во светот во Истанбул. Проектот чини 7 милијарди евра и официјално бил пуштен во употреба на 29 октомври 2018 година.
Како последица на континуираниот пад на туризмот во Турција во последниве години, почнувајќи од октомври 2016 година, во познатите чаршии на Истанбул денес не се толку преполни како порано. Бројот на странски туристи во Истанбул се намалил на 9,2 милиони во 2016 година, што претставува намалување за 26% во споредба со 2015 година.
Други одредишта
Планинските одмори и Сините патувања, особено за турските задоволства и посетителите од Западна Европа, се исто така централни за турската туристичка индустрија. Повеќето одморалишта на плажа се сместени по должината на југозападниот и јужниот брег, наречен Турска ривиера, особено долж средоземинот брег во близина на Анталија. Анталија е исто така прифатена како туристички главен град на Турција. Големи туристички градови се Бодрум, Фетхие, Мармарис, Кушадаси, Чешме, Дидим и Аланија. Исто така, Турција е избрана на второ место во светот во 2015 година со своите 436 плажи со сино знаме.
Многу културни атракции на други места во земјата вклучуваат наоѓалишта од Ефес, Троја, Пергам, Куќа на Богородица, Памуккале, Хиераполис, Трабзон (каде што се наоѓа еден од најстарите манастири Сумела), Конија (каде што поет Руми го поминал поголемиот дел од неговиот живот), Дидима, Антиохиска црква, религиозни места во Мардин и разурнатите градови и пејзажи на Кападокија.
Дијарбакир е исто така важен историски град, иако туризмот е на релативно мало ниво поради вооружените конфликти.
Анкара има историски стар град, и иако тој не е голем туристички град, обично е место за патниците кои одат во Кападокија. Градот има одличен културен живот и има неколку музеи. Антикабир се наоѓа во Анкара. Во овој мавазолеј се наоѓа гробот на Кемал Ататурк.
Развој
Посетите на странските туристи значително се зголемиле во Турција помеѓу 2000 и 2005 година, од 8 милиони до 21,2 милиони, што ја направила Турција најголемо одредиште во светот за странските посетители. Приходите во 2005 година изнесувале 17,5 милијарди американски долари, што, исто така, ја направила Турција една од најголемите десет по приходи во светот од туризам. Во 2011 година, Турција била рангирана како шесто најпопуларно туристичко одредиште во светот и четврта во Европа, според Светската туристичка организација. На својот врв во 2014 година, Турција привлекла околу 42 милиони странски туристи, кои сè уште ја рангира како шесто најпопуларно туристичко одредиште во светот. Од 2015 година, туризмот во Турција започнал да се намалува. Во 2016 година, само околу 25 милиони луѓе ја посетиле Турција. 2016 година е опишана како втора година на големи загуби како за бројот на посетители, така и на приходите, а турските туристички бизниси изјавиле дека „не можат да се сетат на полошо време во секторот“. . Бројот на странските посетители започнал да закрепнува во 2017 година со регистрирање на 32,4 милиони посетители. Закрепнувањето било делумно поради интензивните безбедносни кампањи и рекламирање. Бројот на руските туристи се зголемил за 444% по обновувањето на билатералните односи, што резултирало со тоа да жителите на Русија повторно станат најголеми туристички посетители на Турција. Зголемувања се регистрирани и на британските, холандските и на белгиските туристи.
Странски посетители
Повеќето посетители во Турција се од следниве земји според националност  :
Закани од тероризам
Во текот на 1990-тите, ПКК се обидела да ја оштети турската туристичка индустрија со бомбардирање на хотели. Во овој период биле пријавени и киднапирања на странски туристи. Еден академски напис објавен во 2011 година во британскиот рецензиран весник за економија Applied Economics, посочува дека постојат силни економетриски докази дека нападите на ПКК имаат негативно влијание врз турскиот туризам.
Поради неодамнешниот одблесок во конфликтот во ПКК, девет земји, меѓу кои и Русија и Германија, издале и туристички совети кон своите клиенти. Седум други земји, Нов Зеланд, Австралија, Италија, Велика Британија, Ирска, Полска и Канада, ги обесхрабриле своите граѓани да го посетат источниот дел на Турција. Некои земји, исто така, издале совети во врска со јавниот сообраќај во градските метрополи низ цела Турција. Германија и Русија ги обесхрабриле своите граѓани да ги посетуваат местата во близина на границите.
По нападот на ИСИС, британското Министерство за надворешни работи ја истакнала зголемената закана од напади, но не советувало да не се патува во Турција, бидејќи огромното мнозинство од турската територија остана „совршено безбедна“ за посета. На 3 септември 2015 година, поради неодамнешното насилство во врска со конфликтот во Турција и Исламска држава, Стејт департментот на Соединетите Држави издал совети за тековното насилство во Турција. Во советот, Стејт департментот забележува дека милитантите спровеле напади врз американските интереси во земјата и дека постои потенцијал за повторување на насилство. На 9 април 2016 година, поради дополнителни закани за насилство, САД објавиле предупредување до своите граѓани да се воздржат од посета на популарни туристички области како што се Анталија и Истанбул.
По обидот на обидот за државен удар во Турција во 2016 година на 15 јули, Стејт Департментот на САД им забранил на авионите на САД да летаат до или од Турција. Американската амбасада во Турција изјавила дека безбедноста на аеродромот Ататурк во Истанбул е „значително намалена“, а Стејт департментот ги советувал граѓаните на САД да го преиспитаат патувањето во Турција и предупредиле за закани за тероризам. Забраната била одземена и летовите започнале повторно да се одвиваат на 18 јули.
Амаунет
Спаѓа во групата на осум богови кои го создале светот, но во митовите од Хелиополис не се споменува. Како пар, Амон и Амаунет се божества на Сонцето. Амаунет била жена на Амон со глава на змија, со што наликува на Вадјет или Меретсегер. Во некои митови е претставена како жена која на главата носи јастреб или пердув.
Џејмс Рејнвотер
Животопис
Рејнвотер е роден во Ајдахо, САД, но подоцна се преместил во Ханфорд, Калифорнија, по смрта на неговиот татко како последица на една од најголемите пандемии во историјата на човештвото, „Шпанска треска“, во 1918. Тој добил диплома од Институтот за технологија на Калифорнија во 1939 како мајор по физика, подоцна станал доктор по филозофија во Колумбискиот универзитет во 1946, работејќи со Енрико Ферми.
За време на Втората светска војна, тој се занимавал со проектот Менхетен, кој претставувал прекар на подземно истражување за создавање на првата употреблива атомска бомба. Во 1949, тој почнал да ја развива својата теорија, спротивно на тоа што тогаш се верувало, дека сите атомски јадра не се сферични. Неговите идеи подоцна биле тестирани и потврдени од експериментите на Ејџ Бор и Бен Рој Мотелсон. Рејнвотер исто така придонел за научното сваќање на Х-зраците и учествувал во Американската комисија на атомска енергија и поморските истражувачки проекти. Тој се придружил на факултетот по физика во Колумбија во 1946, каде што станал постојан професор. Тој бил наречен „Папин“ професор по физика во 1982. Рејнвотер исто така ја добил и Лоренсовата награда за физика во 1963. Во 1975 Рејнвотер бил награден со Нобелова награда за физика „за откривање на врската помеѓу колективното движење и движењето на честичките во атомското јадро и за развивање на теоријата за градбата на атомските јадра врз основа на оваа врска“
Петар Корнелиус
Петар Корнелиус ( - ), германски композитор.
Неговата опера „Багдадскиот берберин“, е една од најубавите комични опери.
Костомарски манастир
Костомарски манастир — манастир во североисточниот дел на Македонија, во селото Дренак.
Местоположба
Манастирот е сместен на врвот од ридот Костомар, по кого е и наречен, дел од планинскиот масив Манговица. До него води земјен пат, кој започнува од селото Дренак.
Градби
Во склоп на манастирот влегуваат една црква, чешма, конаци во изградба и помошни објекти.
Црква „Св. Троица“
Црквата е единствениот храм во манастирот.
Аврил Лавињ
Аврил Рамона Лавињ (англиски: Avril Ramona Lavigne; родена на 27 септември 1984) е канадска пејачка, текстописец, актерка, моден творец и филантроп. Родена е во Белвил, Онтарио, но го поминала детството во Напани. Кога имала 15 години за првпат се појавила на сцена со Шанаја Твејн, а на 16 години потпишала договор за издавање на два албуми со издавачката куќа Arista (сега RCA Records) вреден повеќе од 2 милиони долари. Кога имала 17 години, Лавињ навлегла во музичката сцена, со својот прв албум Let Go, издаден во 2002 година. Let Go е најпродаван албум во 21-виот век од канадски музичар.
Let Go ја направил Лавињ најмладата солистка која се искачила на #1 во Обединетото Кралство, и албумот четири пати добил платинска сертификација од Снимачката Индустриска Асоцијација од Америка. До 2009 од овој албум биле продадени преку 16 милиони копии ширум светот. Нејзиниот сингл, „Complicated“, се искачил на #1 во многу земји ширум светот, исто како и албумот Let Go. Нејзиниот втор албум, Under My Skin, е издаден ви 2004 и е нејзиниот прв албум кој се искачил на #1 на Билборд 200 во САД со повеќе од 10 милиони продадени копии ширум светот. The Best Damn Thing, третиот албум на Лавињ, е издаден во 2007, станувајќи нејзиниот трет албум кој се искачил како #1 албум на ОК Албум Табели и вклучувајќи го нејзиниот прв САД Билборд Хот 100 #1 сингл, „Girlfriend“. Лавињ има пет синглови ширум светот кои се искачиле на првото место, вклучувајќи ги и „Complicated“, „Sk8er Boi“, „I'm With You“, „My Happy Ending“ и „Girlfriend“. Со повеќе од 30 милиони продадени копии од нејзините албуми ширум светот, Лавињ е моментално една од топ-продавачките артисти кои издавале албуми во САД, со повеќе од 10.25 милиони копии со сертификација од RIAA. Нејзиниот четврт студиски албум, Goodbye Lullaby, е издаден на 8 март 2011. Goodbye Lullaby бил четвртиот албум на Лавињ кој влегол во првите десет места на Билборд 200 во САД и на англиската табела за албуми како и на првото место во Јапонија и Австралија. Три месеци по издавањето на Goodbye Lullaby, Лавињ почнала да работи на нејзиниот петти студиски албум.
Освен со снимањето на музика, таа исто така, и глуми во филмови, дизајнира алишта и парфеми. Таа го позајмила гласот за карактер за анимираниот филм, Over the Hedge, во 2006. Истата година за првпат, во живо, се појавила во филмот Fast Food Nation. Во 2008, Лавињ ја прикажала нејзината линија на облекa, Abbey Dawn, а во 2009 го издала својот прв парфем Black Star, по кој следел нејзиниот втор парфем, Forbidden Rose, во 2010. Во јули 2006 година, Лавињ се омажила со својот дечко со кој била во врска две години, Дерик Вабли, главниот пејач и гитарист на Sum 41. Бракот траел три години, а потоа во октомври 2009 година, тие двајца се развеле. Вабли и Лавињ продолжиле да работат заеднo на нејзиниот четврти албум, а исто така и на синглот на Лавињ, „Alice“, напишана за филмот на Тим Бартон, Алиса во земјата на чудата.
Ран живот
Аврил Рамона Лавињ е родена во Белвил, Онтарио, како ќерка на работничка фамилија. Нејзиниот татко, Џин-Клод Лавињ кој по потекло е француски канаѓанец и го дал нејзиното име по зборот „Avril“ што во превод од француски го означува месецот април. Кога имала две години, Лавињ почнала да пее црковни песни зедно со нејзината мајка, Џудит-Росан „Џуди“ (момачко презиме Лошав). Џуди го препознала талентот на својата двегодишна ќерка откако ја слушнала како ја пее песната „Jesus Loves Me“ во црква. Лавињ има постар брат, Метју, и помлада сестра, Мишел, кои ги нервирала Лавињ кога пеела, „Мојот брат чукаше по ѕидовите бидејќи јас самата си пеев приспивни песни, а него тоа го нервираше“.
Кога Лавињ имала пет години нејзиното семејство се преселило во Напани, Онтарио, град со популација од 5000 жители. Иако таа пробувала да привлече внимание во училиштето во кое учела, некогаш дури била и бркана од часови поради своето однесување, нејзините родители ја поддржувале во нејзината намерата да пее. Нејзиниот татко ѝ донел микрофон, тапани, клавијатури, неколку гитари и го направил подрумот во нивната куќа како студио. Кога Лавињ имала 14 години, нејзините родители ја носеле на караоке сесии. Лавињ исто така изведувала на локални места, пеејќи песни од Гарт Брукс, The Dixie Chicks и Шанија Твејн. Таа исто така почнала да пишува и свои песни. Нејзината прва песна се викала „Can't Stop Thinking About You“ и во неа се работело за тинејџерска љубов.
Во 1998, Лавињ освоила радио награда да изведува заедно со канадската пејачка Шанија Твејн во Corel Centre (сега Scotiabank Place) во Отава, пред публика од 20 000 луѓе. Твејн и Лавињ ја пееле песната „What Made You Say That“, и Лавињ ѝ кажала на Твејн дека таа ќе биде „позната пејачка“.
За време на изведба во Lennox Community Theatre, Лавињ ја забележал локалниот фолк пејач Стифен Мед. Тој ја повикал да пее заедно со него на неговата песна, „Touch the Sky“, за неговиот албум од 1999 година, Quinte Spirit. Таа подоцна исто така пеела и на песните „Temple of Life“ и „Two Rivers“ за неговиот следен албум, My Window to You, во 2000 година. Во декември 1999, Лавињ била откриена од првиот професионален менаџер, Клиф Фабри, додека пеела кантри песни во продавница за книги во Кингстон, Онтарио. Фабри пратил VHS касети од домашните изведби од Лавињ на голем број луѓе кои се занимавале со музичката индустрија. Марк Џоуует, еден од пронаоѓачите на канадската менаџментска фирма Nettwerk, добил копија од караоке изведбите во живо од Аврил Лавињ кои биле снимани во подрумот на куќата на нејзините родители, и ѝ договорил на Лавињ да работи со Петер Зицо во Њујорк за време на летото во 2000 година, каде ја напишала песната „Why?“. За време на патување на Лавињ во Њујорк била забележана од Arista Records.
Лавињ продала повеќе од 30 милиони копии од нејзините албуми ширум светот, со што станала една од артистите со топ-продавани албуми во САД, со повеќе од 10.25 милиони копии сертифицирани од RIAA. Во 2009, Билборд ја сместил Лавињ на 10 место на поп артисти во табелата „Најдоброто од 2000-те“, а исто така таа се нашла и на 28-мо место на најдобар акт на годината заснован на продавани албуми и успеси на табелите во САД.
2000-03: Let Go
Во ноември 2000, Кен Кронгард, A&R репрезентативец, го поканил Антонио „Л.А.“ Рид, тогашен член на Arista Records, во студиото во Менхетн на продуцентот Петер Зицо да ја слушне Лавињ како пее. Нејзината 15-минутна аудиција толку го „импресионирала“ Рид, што тој веднаш потпишал договор со Arista вреден 1.25 милиони долари за два албуми и екстра 900,000 долари за рекламирање. За тоа време Лавињ открила дека ѝ одговара училиштето за скејтери кое се наоѓало во нејзиниот град, но иако таа сакала да вози на скејтборд, училиштето ја правело несигурна. Со договорот кој го имала, таа се посветила повеќе на нејзината музичка кариера, но сè уште морала да ги информира нејзините родители за таа одлука. „Јас немаше да го откажам [договорот]. Тоа беше мојот сон целиот мој живот. Тие знаеа колку јас го сакав тоа и колку вложив во него“.
Лавињ го издала својот прв албум Let Go на 4 јуни 2002 година во САД, каде се искачил на #2 на Билборд 200. Албумот се искачил на #1 на австралиските, канадските и англиските табели. Оваа ја направило Лавињ најмладата солистка со 17 години која имала #1 албум во Обединетото Кралство тоа време. Кон крајот на 2002, албумот добил четири пати платинска сертификација од RIAA, со што ја направил Лавињ најдобро продаваната женска артистка и Let Go топ-продаван деби албум на годиината. До мај 2003 година, Let Go имал повеќе од 1 000 000 продажби во Канада со што добил дијамантска сертификација од Канадската Индустриска Асоцијација. До 2009, албумот продал повеќе од 16 милиони копии ширум светот, а RIAA му дала шест-пати платинска сертификација.
Првиот и водечкиот сингл на Лавињ од албумот е „Complicated“, кој се искачил на #1 во Австралија и на #2 во САД. „Complicated“ бил еден од најпродаваните канадски синглови од 2002 година, а исто така се наоѓал и на телевизиското шоу за тинејџери, Dawson's Creek. „Complicated“ подоцна се искачил на #83 на Хот 100 Синглови на Декадата.
Двата последователни синглови, „Sk8er Boi“ и „I'm With You“ се искачиле во топ десет во САД. Благодарение на успехот на првите три синглови, Лавињ била вториот артист во историјата кој имал три број-еден песни од деби албум на Билборд Мејнстрим Топ 40. За музичкото видео на „Complicated“, Лавињ била именувана како Најдобар Нов Артист на MTV Видео Музички Награди во 2002. Таа освоила четири Џуно Награди во 2003 од шест номинации, освоила Светски Музички Награди за „Светски Најдобро продаван канаски Пејач“, и била номинирана за осум Греми Награди, вклучувајќи ги номинациите за Најдобар Нов Артист и Песна на Годината за „Complicated“ (2003).
Во 2002, Лавињ направила камео појава во музичкото видео за песната „Hundred Million“ од поп панк бендот, Treble Charger. Во март 2003, Лавињ позирала за насловната на Rolling Stone магазинот и подоцна во мај, ја изведувала „Fuel“ за време на MTV трибут за Metallica. За време на нејзината прва турнеја, Try To Shut Me Up, Лавињ ја преработила песната од Green Day, „Basket Case“.
2004-05: Under My Skin
Лавињ помогнала во пишувањето на „Breakaway“ со Метју Жерард, која била снимена од Кели Кларксон за саундтракот на филмот од 2004 The Princess Diaries 2: Royal Engagement. „Breakaway“ подоцна се нашла на вториот албум на Кларксон и била издадена како водечки сингл на албумот. Лавињ ја препеала песната од Goo Goo Dolls, „Iris“, заедно со водечкиот пејач на бендот Џон Рзезник на Fashion Rocks, и позирала за насловната на Maxim во октомври 2004. Таа исто така ја снимила темската песна за The SpongeBob SquarePants Movie. „Ја направив песната малку поостра,“ рекла Лавињ. „Има многу гласни гитари, го забрзавме темпото и ја испеавме со поголем став.“ Лавињ ја преуредила песната со помош од продуцентот Бач Валкер.
Вториот студиски албум на Лавињ, Under My Skin, е издаден на 25 мај 2004 искачувајќи се на #1 во повеќе земји, вклучувајќи ги Австралија, Мексико, Канада, Јапонија, Обединетото Кралство и САД. Албумот продал повеќе од 10 милиони копии. Лавињ ги напишала повеќето од песните на албумот заедно со канадската пејачка-текстописец Чантал Кревиазук. Мажот на Кревиазук, водечкиот пејач на Our Lady Peace, Рајне Маида, бил ко-продуцент на албумот, заедно со Бач Валкер и Дон Гилмор. Лавињ заминала на турнејата Live and By Surprise во САД и Канада за да го промовира албумот заедно со нејзиниот гитарист, Еван Тобенфилс. Секоја изведба се состоела од кратка акустична изведба на песните од новиот албум во живо. Кон крајот на 2004, Лавињ заминала на нејзината прва светска турнеја, Bonez, која траела речиси цела 2005 година низ сите континенти.
„Don't Tell Me“, првиот сингл од албумот, се искачил на #1 во Аргентина и Мексико и се искачил меѓу топ пет во Обединетото Кралство и Канада, а меѓу топ десет во Австралија и Бразил. „My Happy Ending“, водечкиот сингл на албумот, се искачил на #1 во Мексико и во топ пет во Обединетото Кралство и Австралија. Во САД, се искачил меѓу првите топ десет на Билборд Хот 100 и на #1 во Мејнстрим Топ 40, со што станал четвртиот најголем хит таму. Третиот сингл, „Nobody's Home“, не се искалил во топ 40 во САД, а се искачил на #1 само во Мексико и Аргенрина. Четвртиот сингл од албумот, „He Wasn't“, се искачил меѓу топ 40 во Обединетото Кралство и Австралија, но не бил издаден во САД.
Лавињ освоила две Светски Музички Награди во 2004 за „Најдобар Светски Поп/Рок Артист“ и „Најдобропродаван Сцетски канадски Артист“. Таа освоила пет номинации за Џуно Наградите во 2005 и освоила три од нив, вклучувајќи ја и „Артист на Годината“. Таа ја освоила наградата за „Омилен Женски Пејач“ на осумнаесеттите Nickelodeon Kids' Choice Awards и била номинирана во секое MTV Награди шоу ширум светот.
2006–08: The Best Damn Thing
Додека Лавињ била во студиото за да го сними нејзиниот трет студиски албум, Fox Entertainment Group ѝ рекле да напише песна за саундтракот на филмот од 2006, Ерагон. Таа напишала две балади, но само „Keep Holding On“ била искористена во филмот. Лавињ признала дека пишувањето на песните било предизвик за неа бидејќи сакала да биде сигурна дека музиката ќе се совпадне со филмот. Таа кажала дека „Keep Holding On“, кој подоцна се појавил на албумот, не бил сличен на песните во наредниот албум. Третиот албум на Лавињ, The Best Damn Thing, е издаден на 17 април 2007, а таа веднаш го поддржала со мала турнеја. Водечкиот сингл на албумот, „Girlfriend“, се искачил меѓу првите синглови на Билборд Хот 100 истата недела кога The Best Damn Thing се искачил на #1 на Билборд 200 табелата. „Girlfriend“ бил првиот сингл на Лавињ кој се искачил на #1 позиција. „Girlfriend“ беше хит ширум светот; се искачи на #1 во Австралија, Канада, Јапонија, и Италија, а на #2 во Обединетото Кралство и Франција. „Girlfriend“ е снимена на повеќе јазици; шпански, француски, италијански, португалски, германски, јапонски, и мандарински. IFPI ја ранкирала „Girlfriend“ како најспуштана песна ширум светот во 2007, продавајќи 7,3 милиони копии, вклучувајќи ги и верзиите во осум различни јазици. "Girlfriend" е ранкиран на #94 на списокот Хот 100 Синглови на Декадата.
„When You're Gone“, вториот сингл на албумот, се искачил на #3 во Обединетото Кралство, во топ пет во Австралија и Италија и топ десет во Канада, а бил многу блиску да се искачу меѓу топ десетте во САД. Во декември 2007 година, Лавињ, со заработка од 12 милиони долари, е ранкирана на списокот на списанието Форбс, „Топ 20 Заработувачи Под 25“. „Hot“ бил третиот сингл на Лавињ и воедно нејзиниот најнеуспешен сингл во САД, искачувајќи се само на #95. Во Канада, „Hot“ се искачил во топ 10, а во Австралија, во топ 20. The Best Damn Thing продал повеќе од 5 милиони копии ширум светот.
Во средината на 2007, Лавињ се нашла на манга стрип од два дела наречен Avril Lavigne's Make 5 Wishes. Таа соработувала со артистот Камила Д’Ерико и авторот Џошуа Дизарт за стрипот, во кој се работи за срамежливо девојче, Хана која ги совладува своите стравови по сретнувањето со нејзиниот херој, Аврил Лавињ. Лавињ рекла: „Знам дека многу од моите обожаватели читаат стрипови и јас сум навистина возбудена што сум вклучена во приказна за која знам дека ќе уживаат.“ Деловите биле издадени на 10 април (една недела пред издавањето на The Best Damn Thing) и во јули. Публикацијата Young Adult Library Services ги номинирала дериите за „Добри Графички Новели за Тинејџери“.